весели истории за Фермери
Един следобед фермер седял в бара и се напивал. До него се приближил някакъв мъж. 
- Изглеждаш потиснат - казал мъжът. - Днес е чудесен ден. Как може да си нещастен в такъв ден? 
- Някои неща просто са необясними - измърморил фермерът. 
- Защо не ми разкажеш? - предложил мъжът. - Може да ти помогне да поговориш с някого. 
- Щом наистина искаш да знаеш - отвърнал фермерът, - сутринта доях кравата в плевнята и тъкмо напълних ведрото, когато тя го ритна с левия си крак и го събори. 
- Това ли било? Е, не е краят на света. 
- Просто не можеш да обясниш някои неща - измърморил фермерът. 
- И ти какво направи? 
- Завързах левия й крак за един стълб. После продължих да я доя. И тъкмо пак бях напълнил ведрото, тя го ритна с десния си крак и го събори. 
- Това вече наистина е досадно. 
- Просто не можеш да обясниш някои неща - измърморил фермерът. 
- И какво направи после? 
- Завързах десния й крак за друг стълб и продължих да я доя. И тъкмо бях напълнил ведрото, тя го събори с опашка. 
- Ти вече трябва да си бил бесен? 
- Просто не можеш да обясниш някои неща - измърморил фермерът. 
- И какво направи? 
- Нямах повече въже, затова си свалих колана и завързах опашката й за мертека. В този момент гащите ми паднаха и жена ми влезе в плевнята. Просто не можеш да обясниш някои неща.